На основу Закона о родној равноправности ( ,,Сл.гласник РС“ бр. 52/21) и Правилника о изради и спровођењу плана управљања ризицима од повреде принципа родне равноправности ( ,,Сл.гласник РС“ бр. 67/22) , в.д. директора Дома здравља Рековац доноси,

 **ПЛАН УПРАВЉАЊА РИЗИЦИМА**

 **ОД ПОВРЕДЕ ПРИНЦИПА РОДНЕ РАВНОПРАВНОСТИ**

 Члан 1.

План управљања ризицима од повреде принципа родне равноправности у Дому здравља Рековац сачињен је у складу са Кадровским планом који доноси оснивач установе, организационом структуром установе, потребама које се јављају периодично , сарадњом са другим установама у оквиру здравственог система ( РФЗО, здравствена инспекција , ЗЗЈЗ и др.).

 Члан 2.

За доношење, спровођење и извештавање о спровођењу Плана управљања ризицима одговорни су Марија Јевтић-Кељевић, дипл правник и др Нада Корасић, координатор тима за превенцију породичног насиља.

 Члан 3.

Лица из чл. 2 овог Правилника у свом раду и извештавању у обавези су да сарађују са свим запосленим у установи, руководиоцима организационих јединица и другим лицима радно ангажованим у установи ван радног односа.

 Члан 4.

За мерење ризика у установи примењују се у потпуности мере садржане у извештају на начин што ће лица из чл.2 овог Правилника евидентирати на месечном нивоу уколико примете неке случајеве повреде принципа родне равноправности запослених или лица ангажованих ван радног односа , а уз помоћ лица задуженог за безбедност и здравље на раду.

 Члан 5.

План управљања ризицима и Извештај доносе се најкасније до 31.12. текуће године за наредну годину, а до 15.01. се достављају Министартсву за људска и мањинска права и друштвени дијалог, у електронској или писаном облику.

 Члан 6.

Овај Правилник ступа на снагу даном објављивања на огласну таблу установе.

Објављено: 30.12.2022.г В.д. директора Дома здравља Рековац

 Др спец Снежана Стојановић